ROZHODNUTIE KOMISIE
z 23. februára 2007,
ktorým sa mení a dopĺňa rozhodnutie 2003/135/ES, pokiaľ ide o zmenu a doplnenie plánov eradikácie klasického moru ošípaných u diviačej zveri a núdzové očkovanie diviačej zveri proti klasickému moru ošípaných v určitých oblastiach spolkového štátu Porýnie-Falcko (Nemecko)
[oznámené pod číslom K(2007) 527]
(Iba nemecký a francúzsky text je autentický)
(2007/135/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (1), a najmä na jej článok 16 ods. 1 a článok 20 ods. 2,
keďže:
(1)
Rozhodnutie Komisie 2003/135/ES z 27. februára 2003 o schválení plánov eradikácie klasického moru ošípaných a núdzového očkovania diviačej zveri proti klasickému moru ošípaných v Nemecku, v spolkovom štáte Dolné Sasko, Severné Porýnie-Vestfálsko, Porýnie-Falcko a Sársko (2), bolo prijaté ako jedno z mnohých opatrení na boj proti klasického moru ošípaných.
(2)
Nemecké orgány informovali Komisiu o najnovšom vývoji tejto choroby u diviačej zveri v určitých oblastiach nemeckého Porýnia-Falcka, ktoré hraničia so Severným Porýním-Vestfálskom.
(3)
Nemecké a francúzske orgány informovali Komisiu o najnovšom vývoji choroby u diviačej zveri v určitých oblastiach Porýnia-Falcka v Nemecku a v hraničných oblastiach vo Francúzsku.
(4)
Tieto informácie naznačujú, že klasický mor ošípaných u diviačej zveri sa podarilo v niektorých oblastiach na nemeckom území zlikvidovať a že očkovanie diviačej zveri a plán eradikácie nie je potrebné ďalej uplatňovať.
(5)
Preto by sa malo rozhodnutie 2003/135/ES zodpovedajúcim spôsobom zmeniť a doplniť.
(6)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 2003/135/ES sa nahrádza znením prílohy k tomuto rozhodnutiu.
Článok 2
Toto rozhodnutie je určené Spolkovej republike Nemecko a Francúzskej republike.
V Bruseli 23. februára 2007